રાજકોટ-સુરેન્દ્રનગર બાયપાસ રોડ પર જર્જરિત નાળાથી દુર્ઘટના સર્જાવાનો ભય
નવગુજરાત સમય | Publish Date: May 22 2018 3:22PM
નાળામાં ગંદા પાણીને કારણે મુસાફરોના આરોગ્ય પર જોખમ : દુર્ગંધ-ગંદકીનું સામ્રાજ્ય
-સુરેન્દ્રનગર-મુળી રોડ પર વઢવાણ બાયપાસ સર્કલ પાસે ગંદા પાણીના નિકાલ માટેનું નાળું આવેલુ છે. આ નાળું જર્જરિત અને તૂટી ગયુ છે. આથી વાહનોની અવરજવર ખૂબ હોવાથી અકસ્માતનો ભય ઉભો થયો છે ત્યારે સત્તાવાળાઓ દ્વારા આ નાળું કોઈ દુર્ઘટના ન સર્જે તે પહેલા રીપેરીંગ કરવાની માંગ ઉઠી છે.
-રાજકોટ અને અમદાવાદ તરફના અવરજવર કરતા વાહનોને લીધે સુરેન્દ્રનગરમાં ટ્રાફિક સમસ્યા સર્જાતી હતી. આથી વઢવાણ ગણપતિ ફાટસરથી બાયપાસ રાજકોટ રોડનું નવિનિકરણ કરવામાં આવતા વાહનચાલકોને ટ્રાફિકમાંથી મુક્તિ અને ફોગટ ફેરો બંધ થયો છે. સુરેન્દ્રનગર-મુળી રોડ પર વઢવાણ બાયપાસ સર્કલ પાસે ગંદા પાણીના નિકાલ માટેનું નાળું આવેલુ છે. આ નાળું જર્જરિત અને તૂટી ગયુ છે. આથી વાહનોની અવરજવર ખૂબ હોવાથી અકસ્માતનો ભય ઉભો થયો છેત્યારે સત્તાવાળાઓ દ્વારા આ નાળું કોઈ દુર્ઘટના ન સર્જે તે પહેલા રીપેરીંગ કરવાની માંગ ઉઠી છે.
-આ અંગે વાહનચાલક મનહરભાઈ, કેશુભાઈ વગેરેએ જણાવ્યુ કે, સુરેન્દ્રનગર-મુળી રોડ અને રાજકોટ બાયપાસ રોડ પર વાહનોની અવરજવર ખૂબ જ વધી છે. હાલ, આ બંને રસ્તાઓનું નવિનિકરણ થતા વાહનો બંને તરફ દોડતા ગંભીર અકસ્માતનો ભય ઉભો થયો છે. આ ઉપરાંત આ નાળાંમાં ગટરના ગંદા પાણીને કારણે ગંદકી ફેલાતા રોગચાળો પણ ફેલાઈ તેમ છે. આથી આ જર્જરિત નાળું તોડી પાડી તેનું નવિનિકરણ થાય તો લોકોની જાનહાનિ અટકી જાય તેમ છે.